Ekvilibrium (film, 2002)

**Ekvilibrium** (  "bərabər" +  "tərəzi" = "balans", "tarazlıq") — 2002-ci ildə rejissor Kurt Vimmer tərəfindən çəkilmiş Amerika antiutopiya filmidir.

Film emosiya və incəsənət əsərlərinin qanunla qadağan edildiyi və insanların öz hisslərini boğmaqda onlara kömək edən dərman qəbul etməyə məcbur edildikləri bir dünyadan bəhs edir. Filmin baş qəhrəmanı köhnə cəmiyyəti geri qaytarmaq üçün mövcud rejimlə mübarizə aparan Üsyançıları məhv etməyə çalışan rejimin ən təcrübəli əsgərlərindən biridir. Zaman keçdikcə bu təcrübəli əsgərdə üsyançıların sırasına qoşulur və diktaturanın devrilməsi prosesinə öz töhfəsini vermək qərarına gəlir.

## Süjet xətti

Filmin hadisələri yaxın gələcəkdə, uydurma bir şəhər-dövlət olan Libriyada baş verir. Burada teokratik totalitar rejim hökm sürür. Üçüncü Dünya müharibəsinin başa çatmasından sonra demək olar ki, bütün dünya xarabalığa çevrilib. Şəhərdə hakimiyyət «Tetraqrammaton» Şurasına məxsusdur və onun başında Lider dayanır.

Hakimiyyət bütün problemlərin səbəbi kimi insan emosiyalarını göstərir. Bu emosiyaların qarşısını almaq üçün əhali gündəlik olaraq «Prozium» adlı dərmanı qəbul etməyə məcburdur. Bütün incəsənət nümunələri və emosiyalara səbəb ola biləcək hər şey (məsələn, qeyri-adi interyer əşyaları) məhv edilməlidir. Qanunlara nəzarət isə Qrammaton Klerikləri adlanan xüsusi dini-silahlı dəstəyə həvalə edilmişdir. Bu dəstə emosional cinayətkarları aradan qaldırmaqla məşğuldur. Qanuna tabe olmayan insanlar isə saysız-hesabsız rəsmləri və kitabları gizlədir və yaşayış olmayan səhralara qaçırlar.

Baş qəhrəman Con Preston birinci sinif Qrammaton Klerik postunu tutur və şəxsən vitse-konsul Dyupona tabedir — o, həmçinin döyüş sənəti olan «qan-kata»nın yaradıcılarından biridir. Onun tərəfdaşı Errol Partriç emosional cinayət törədir və Preston onu həbs zamanı öz əli ilə güllələyir. Lakin bu hadisədən sonra Conun daxilində hisslər tədricən oyanmağa başlayır. O, dörd il əvvəl emosional cinayətə görə edam edilmiş həyat yoldaşını tez-tez xatırlayır. Bir dəfə təsadüfən prozium dozasının ampulasını sındıran Con ətrafdakı aləmi tam hiss etməyə başlayır və bu yeni duyğular onu sarsıdır. O, artıq dərmanı qəbul etmir və bu yeni duyğulardan zövq almağa başlayır.

Növbəti istintaq zamanı o, emosional cinayətkar Meri O’Brayana aşiq olur. Meri edam edildikdən sonra Con hisslərini boğa bilmir və onun yeni tərəfdaşı Brant tərəfindən tutulur. Brant artıq Prestonun emosiyalara sahib olmasından şübhələnməyə başlamışdı. Lakin Preston vitse-konsul Dyuponu günahsız olduğuna inandıra bilir.

Con gizlicə Müqavimət hərəkatının tərəfinə keçir. Bu hərəkatın lideri Yurgen adlı sirli bir şəxsdir. O, Prestona Lideri öldürməyi təklif edir — bu, Tetraqrammaton rejiminə qarşı ümumi üsyan üçün bir siqnal olmalıdır. Prestonun Liderlə görüşə bilməsi üçün Müqavimətin rəhbərliyi özlərini tutdurmağa razılaşır. Bunun qarşılığında Preston Liderlə görüşmək hüququ qazanır. Lakin o, gözlənilmədən öyrənir ki, Lider çoxdan ölüb və camaata sadəcə videokloun göstərilir. Əsl hakimiyyət isə «Rəhbərin səsi» olan vitse-konsul Dyuponun əlindədir. Dyupon Prestonun emosiyalara meylli olduğunu hiss edərək ondan Müqaviməti ifşa etmək üçün istifadə etmişdir.

Con qəzəb və ümidsizliyini dəf edərək, Dyuponun mühafizəsini yox edir və onunla ağır döyüşə girir və nəticədə Dyupona qalib gəlir. Yerdə yatan vitse-konsul bağışlanmaq üçün yalvarsa da, Con Merinin ölümünü xatırlayaraq onu öldürür. Daha sonra o, təbliğatı həyata keçirən vasitələri məhv edir.

Libriyada inqilab başlayır. Müqavimətin liderləri edama aparılır, amma üsyançılar prozium zavodlarını partladır və Qrammaton Klerik qüvvələrinə hücum edirlər. Con Preston günəş şüaları altında dayanır, əlində isə Meridən yadigar qalmış qırmızı lent vardır.

## Rollarda

## Nümayişi

Filmin istehsal büdcəsi 20 milyon ABŞ dolları idi. Beynəlxalq miqyasda olan ilkin satışlar artıq qazanc gətirdiyi üçün, studiya pul itirmə riskinin qarşısını almaq məqsədilə filmin reklam büdcəsini kəsmiş və bu da öz növbəsində filmin məhdud sayda teatrlarda nümayiş etdirilməsi ilə nəticələnmişdir.

Film ABŞ-də cəmi 301 kinoteatrda nümayiş olunmuş və açılış həftəsində 541,512 dollar qazanc əldə etmişdir. 26 dekabr 2002-ci ildəki mövsümün bağlanış mərasimində isə cəmi 1,2 milyon dollar qazanc əldə etmişdir. Film beynəlxalq miqyasda 4,1 milyon dollar, dünya üzrə isə cəmi 5,3 milyon dollar gəlir əldə etmişdir.Film daha sonra isə DVD formatında buraxılmış və bu formatdakı nümayişin ilk ayındakı satışlardan isə təxminən 40 milyon dollar qazanc əldə etmişdir.

## Saundtrek

Filmin saundtreki Klaus Badelt tərəfindən bəstələnmişdir.

### Disk 1

* 1. Grammaton Cleric
* 2. Encounter
* 3. Cleric Preston
* 4. Burned
* 5. Evidence
* 6. Always Knew
* 7. Remember Me
* 8. Predict
* 9. Abduction
* 10. Don’t Feel
* 11. Libra
* 12. Supression
* 13. Equilibrium
* 14. Breath Is Just A Clock
* 15. Gun Katas
* 16. Family
* 17. Without Love
* 18. Prozium
* 19. More Reprimand
* 20. Massacre
* 21. Father’s Law
* 22. Mary’s Museum
* 23. Discovered
* 24. Kata Moves

### Disk 2

* 1. Hiden Souls
* 2. Practice
* 3. Nether
* 4. Try To Scape
* 5. Execution
* 6. Faith
* 7. By Me
* 8. Jurgen
* 9. You Know Why
* 10. Underground
* 11. Is Posible
* 12. No Time For Love
* 13. Final Countdown, Lost
* 14. Decision
* 15. Betrayed
* 16. Confront
* 17. You Must Kill Him
* 18. Cry For Freedom
* 19. Hard To Believed
* 20. Nothing To Hide
* 21. Master Gun Kata Fight
* 22. A New Begining
* 23. End Credits
* 24. Equilibrium (Withdrawals)
* 25. Double Of Equilibrium (Faith)
* 26. Equilibrium (Kata Fight)
* 27. Equilibrium (Hall Of Mirrors)

## İstinadlar

## Ədəbiyyat siyahısı
* Farrer B. Equilibrium: If Game Theorists Ruled the World? // Poli Sci Fi:&nbsp;An Introduction to Political Science through Science Fiction / Eds. Michael A. Allen,&nbsp;Justin S. Vaughn.&nbsp;— Routledge, 2016.&nbsp;— P. 23—33.&nbsp;— 238 p.

## Xarici keçidlər

* 
* 
* 
*